**НЧ ,, Народна просвета-1908 ”**

с..Смоляновци ,обл. Монтана, ул.’’.Г.Димитров’’№ 38

**О Т Ч Е Т**

**за дейността на НЧ „Народна просвета – 1908” с. Смоляновци през 2021 година**

Читалищното настоятелство при НЧ” Народна просвета-1908” предоставя този отчет за дейността си през отчетния период 2021- година с цел постигане на максимална публичност, прозрачност и открит диалог с гражданите и обществените организации. Основните цели на нашето читалище се заключават в издигане културното ниво на дейностите в общината и по конкретно в селото, както и да създава ползи за обществото , изразяващи се в :

1. Развитие и обогатяване на културния живот, социалната и образователната дейност в населеното място, където осъществяват дейността си.
2. Запазване на обичайте и традициите на българския народ.
3. Разширяване на знанията на гражданите и приобщаването им към ценностите и постиженията на науката, изкуството и културата;
4. Осигуряване на достъп до информация.
5. Насърчаване и усъвършенстване на творческите възможности и талант през отчетния период.

През изтеклата година читалище ,, Народна просвета-1908’’ с. Смоляновци работеше в следните направления :

а /обучение на деца, младежи и възрастни;

б/ изява на деца, младежи и възрастни в клубове и състави за автентичен фолклор;

в/ културни изяви за младежи и възрастни;

г/ социално слаби групи;

Инициативите по посока на подпомагане на конкретни групи в техни социални проблеми продължиха през годината чрез съвместната работа с наши колеги- кметството от селото и града.

Проведени бяха 5 броя заседания, бяха разгледани 25 бр. въпроси и бяха взети 25 бр. решения свързани с организационното укрепване и развитие на дейността му.

През 2021 г. в читалището функционираха следните самодейни състави и школи.

* Фолклорен танцов състав за народни танци.
* Група за автентичен фолклор „ Огнени сърца „ която да изучава и популяризира местни нрави, обичаи и традиции
* Школа спортни танци
* Женски клуб
* Школа по изобразително и приложно изкуство
* Театрална група ,, Искра’’
* Младежки клуб
* Фитнес клуб
* Клуб ,, Приятели на книгата’’

или с други думи сме обхванали почти целия спектър на любителско-творческа, клубна, кръжочна и образователна дейност.

Сред основните направления в традиционната читалищна работа за развитие и обогатяване на културния живот, опазване на обичайте и традициите и насърчаване на творческите възможности и талант, е създаването на условия за личностна изява на деца, младежи и възрастни хора.

Изминалата година  бе успешна, въпреки сериозната финансова криза, която нямаше как да не се отрази на мероприятията и концертните изяви.

1. Годината започна с 165г. от рождението на Стоян Михайловски- кът в библиотеката.
2. Онлайн конкурс за най-добра рисунка по случай 148 години от смъртта на Васил Левски.
3. Онлайн участие в VI фолклорен празник ,, Греена ракия и зелева чорба от старовремската софра’’ с. Бабово , общ. Сиво поле , обл.Русе в три раздела:

* Най-напет юнак
* Най-лична мома
* Най автентична старовремска софра

1. Участие със запис на фестивала ,, Среди зима на мегдана’’ с. Радилово , общ. Пещера.
2. Участие в онлайн конкурс ,, Най-красива българка с носия’’ 2021г. SK MUSIC.
3. На 1 март – ден на самодееца и Баба Марта самодейците при читалището посетиха всички хора в селото и вързаха мартеници изработени в кръжочния клуб по любителско творчество.
4. По случай ден на пролетта служителите при читалището посетиха Детската градина и изнесоха беседа на тема ,,Пролет иде’’ и нарисуваха любими цветя по техен избор.
5. Онлайн участие за рисунка на тема ,, Лазаровден’’ в с. Дълбоки , обл. Стара Загора.
6. Маратон на четенето от 02.04.2021г. до 23.04.2021г.

- Посещение в Детската градина и пресъздаване на любими герой

-ОУ ,, Васил Левски’’ на посещение в библиотеката.

10. На 23.04.2021г. – Световен ден на книгата и авторското право – награждаване за най-добър читател за 2020г. от Славейко Славчов –председател на ЧН с грамоти и книга.

11. Доброволеца Мариета Иванова посети Детската градина и изнесе лекция на тема ,, На улицата е опасно’’.

12. Участие в онлайн конкурс ,, Лазарка с пъстра премяна’’ и ,,Моята любима детска книжка’’ в с Хърлец , общ. Козлодуй.

13. На 08.05.2021г. се проведе отчетно годишно събрание.

14. По повод Библиотечната национална седмица служителите при читалището посетиха Детската градина, бе направена читалня на открито и четене на любими детски приказки.

15. По случай 1 юни Международен ден на детето читалищното ръководство изпрати поздравителни адреси на Детската градина и ОУ ,, Васил Левски’’. Малчуганите бяха зарадвани с лакомства и пожелание за весело и безгрижно детство.

16.02.06.2021г. – Ден на загиналите за свобода българи, ден на Ботев - поднасяне на цветя пред паметника в центъра на селото.

17.Участие на X Национален фолклорен фестивал ,, Насред мегдана в Арбанаси 2021’’ в с. Арбанаси , общ. Велико Търново.

18. Школа по приложно изкуство–изработка на сувенири.

19. Работник,библиотека В. Иванова посети Детската градина и проведе беседа на тема: ,, Полезни храни – зеленчуци’’. Г-жа В. Иванова и децата останаха много доволни.

20. **Еньовден - различните треви и билки имат най-голяма лечебна сила, особено на изгрев слънце. Работник,библиотека В. Иванова съвместно с Детската градина, самодейци при читалището браха лечебни билки- еньовче, равнец, жълт кантарион, лайка и др.**

**21. Онлайн участие в Национален фолклорен конкурс,, Напеви на Северозапада’’**

22. Забавно лято в библиотеката при НЧ ,, Народна просвета - 1908'' с. Смоляновци , общ. Монтана завърши. Бяха проведени следните инициативи:

-Библиотекар за една седмица ,

- Лятна библиотека под открито небе,

-Школа по приложно изкуство - изработка на шапки от хартия, правене на ветрила, изработка на кутии за бижута.

- Четене на любими детски книги и пресъздаване на любим герой чрез рисунки.

- Обучаване на децата по кулинарно изкуство - правене на сандвичи с яйца, салам, кашкавал. краставици и домати, под ръководството на г-жа Ваня Иванова- работник, библиотека, г-жа Ирена Василева - секретар при читалището и г-жите при детската градина Венера Иванова , Клавдия Митова.

Децата бяха много щастливи ,че ги забавлявахме през това лято.

23. На 29.06.2021г. участие в фестивал ,, Пъстрина пее’’ в с. Стубел общ. Монтана.

24. На 03.07.2021г. участие в фолклорен събор ,,Пей,танцувай и на зелени дел се любувай’’ , Заножене , гр. Вършец.

25 .От 9до13.08.2021г. доброволеца М.Иванова в читалището

стартира инициативата „Библиотекар за една седмица”.

26. На 14.08.2021г. участие във фолклорен събор ,, Среща на три поколения’’ в с. Гюргич, общ. Ружинци, обл. Видин.

27. На 28.08.2021г. до 03.09.2021г. самодейци участваха във събор за Автентичен фолклор ,, Тополи пее и се смее’’ с. Тополи , общ. Варна.

28. Самодейци при читалището на 05.09.2021г. участваха в V фолклорен събор ,,Ружинци 2021’’.

29. 110 години Съюз на народните читалища в гр. Монтана – участие с кратка програма.

30. На 18.09.2021г. онлайн участие в Национален събор за Автентичен фолклор ,, От извора’’ в с. Труд, общ. Марица, обл. Пловдив.

31. 135 г. от рождението на Ран Босилек – четене на приказки в детската градина.

32. На 29.10.2021г. се навършват 570 години от рождението на Христофор Колумб – мореплавател – изложба в читалището.

33. 01.11.2020г. Ден на народните будители - изложба.

34. В читалищната библиотека през 2021г. постъпиха дарения 124 бр. книги от гр. Монтана – Петя Костова, гр. Пловдив - Георги Петков, Смоляновци – Наташа Димитрова , Петър Младенов и Славотин – Славейко Славчов .

35. В НЧ ,, Народна просвета – 1908’’ бяха спечелени два проекта : ,,Българските библиотеки – съвременни центрове за четене и информираност’’ – 2021 на стойност 1248,41лв. и НФК ,,Подкрепа за частни организации в областта на любителското изкуство’’ на стойност 14950,00 лева. за IV Международен фолклорен фестивал ,,Ехо от Стовци’’ през 2022г.

36. Отчисляване на БФ като овехтели и повредени 65 броя.

37. Закупуване и монтиране на етажерки за книги и подреждането по азбучен ред на книгите по проектa на МК 2021.г.

38. Бяха дарени и автентични носии от Петя Костова за читалището поради многото изяви на самодейците във фестивали.

39. Kaкто всяка година ,така и тази читалището дариха дрехи на деца в неравностойно положение.

40. През месец март 2022г. ще се проведе годишното отчетно събрание на читалището.

41. ЧН раздаде коледни подаръци на всички самодейци дали принос за 2021г.

В заключение , от името на ЧН благодаря на всички онези които помогнаха с труда , инициативата и знанията си на НЧ ,, Народна просвета – 1908’’

Надяваме се, че през 2022г. НЧ,, Народна просвета-1908’’

активно ще участва в обществения и културния живот на селото, страната и чужбина, за да издигнем ролята на читалището на по- висок пиедестал. За това обаче са нужни и Вашите конструктивни позиции и помощ, такава каквато видяхме през изтеклата година.

Председател:................

/ С. Славчов/